Prevenziun

From Wikipedia

Segirezza en in senn vast n'è betg mo il giavisch e la finamira da la polizia, mabain er ina incumbensa da nossa societad. La responsabladad per quai stuain nus tuts purtar cuminaivlamain. Mintga stadi democratic creescha las reglas da basa per la convivenza en sia societad cun procurar en furma collectiva per la pasch, l'urden e la segirezza da las burgaisas e dals burgais. Ina responsabladad impurtanta porta er mintga singula conburgaisa e mintga singul conburgais, perquai che mintgina e mintgin po contribuir a la segirezza. Sche Vus collavurais cun la polizia en il senn d'ina partenanza chapida endretg, gidais Vus a stgaffir las premissas per ina prevenziun da crims che ha success ed ad impedir la criminalitad.

Blers fatgs penals na pon betg vegnir sclerids mo perquai che la polizia na survegn nagins rinviaments u naginas infurmaziuns u als survegn memia tard. Saja quai cumadaivladad u timiditad – quels che ston purtar las consequenzas, sche delinquents mitschan e pon lavurar vinavant senza disturbi, essan nus tuts.

La lavur da la polizia davart la segirezza en il traffic sin via sa drizza ad uffants da scolina, a scolaras e scolars da la scola populara sco er a persunas creschidas.

Ultra da quai vegnan fatgas acziuns da scleriment concernent il traffic per tut las participantas e per tut ils participants dal traffic sin via apaina che situaziuns spezialas da privel èn enconuschentas, e quai cun sustegn da mesiras da surveglianza sistematicas ed accumpagnantas da la polizia unifurmada.

[editar] External links

| Polizia chantunala dal Grischun

| Prevenzione Svizzera della Criminalità

| Kriminalprävention: Theorie & Praxis